
ఇండియా రెడ్ 5/317దులీప్ ట్రోఫీ ఫైనల్లఖ్నవ్: యువ సంచలనం పృథ్వీ షా అద్భుత సెంచరీ (249 బంతుల్లో 18 ఫోర్లు, ఒక సిక్స్తో 154)తో ఇండియా బ్లూతో సోమవారం ఇక్కడ ప్రారంభమైన దులీప్ ట్రోఫీ ఫైనల్లో టాస్ గెలిచి బ్యాటింగ్ ఎంచుకున్న ఇండియా రెడ్ తొలి రోజు ఆట ఆఖరికి 5 వికెట్లకు 317 పరుగులు చేసింది. 17 సంవత్సరాలు 320 రోజుల పృథ్వీ దులీప్ ట్రోఫీ అరంగేట్రంలో.. అందునా ఫైనల్లో సెంచరీ సాధించిన పిన్న వయస్కుడిగా రికార్డు సృష్టించా డు. ఈ రికార్డు ఇంతకుముందు దిగ్గజ బ్యాట్స్మన్ సచిన్ టెండూల్కర్ పేరిట ఉండడం విశేషం. అంతేకాదు గత ఏడాది రంజీట్రోఫీ అరంగేట్రం లోనూ సెంచరీ చేసిన పృథీ (17 సంవత్సరాల 57 రోజులు).. సచిన్ తర్వాత ఈ ఫీట్ సాధించిన పిన్నవయస్కుడైన రెండో క్రికెటర్గా రికార్డు సృష్టించాడు. ఇప్పుడిక ఫృథ్వీ సచిన్ మరో రికార్డుకు సమీపంలో ఉన్నాడు. 18 ఏళ్ల కంటే ముందే సచిన్ రంజీ, దులీప్, ఇరానీ ట్రోఫీ మూడింటిలోనూ  సెంచరీలు కొట్టాడు. ఇప్పటికే రంజీ, దులీప్ట్రోఫీల్లో ఈ ఫీట్ చేరుకున్న పృథ్వీ..ఇరానీ ట్రోఫీలోనూ సెంచరీ చేస్తే మరోసారి సచిన్ సరసన నిలుస్తాడు. ముంబైలో ఓ స్కూల్ మ్యాచ్లో 330 బంతుల్లో 546 పరుగులు చేసిన పృథ్వీ...క్రికెట్ అన్ని ఫార్మట్లలో మూడో అత్యధిక వ్యక్తిగత స్కోరు సాధించిన బ్యాట్స్మన్గా వెలుగులోకి వచ్చాడు. ఇక పృథ్వీకి కెప్టెన్ దినేష్ కార్తీక్ (155 బంతుల్లో 12 ఫోర్లతో 111) సెంచరీ తోడుకావడంతో దులీప్ ట్రోఫీ ఫైనల్లో ఇండియా రెడ్ భారీ స్కోరు దిశగా సాగుతోంది.

india red 5/317dulip trofy finallakhnav: yuva sanchalanam pruthvee shaa adbhuta senchary (249 bantullo 18 forlu, oka siksto 154)thoo india blutho somavaram ikkada praarambhamaina dulip trofy fainallo tas gelichi batting enchukunna india red toli roju aata aakhariki 5 viketlaku 317 parugulu chesindi. 17 samvatsaraalu 320 rojula pruthvee dulip trofy arangetramlo.. anduna fainallo senchary saadhinchina pinna vayaskudigaa rikaardu srushtinchaa du. ee rikaardu intakumundu diggaja batsman sachin tendoolkar paerita undadam visesham. antekaadu gatha edaadi ranjitrophy arangetram lonoo senchary chesina pruthee (17 samvatsaraala 57 rojulu).. sachin tarvaata ee feat saadhinchina pinnavayaskudaina rendo cricketerga rikaardu srushtinchaadu. ippudika fruhthvee sachin maro rikaarduku sameepamlo unnaadu. 18 ella kante munde sachin ranjee, dulip, irani trofy moodintiloonuu  senchareelu kottaadu. ippatike ranjee, duliptrophillo ee feat cherukunna pruthvee..irani trophylonu senchary cheste marosari sachin sarasana nilustaadu. mumbailo oo scool matchlo 330 bantullo 546 parugulu chesina pruthvee...cricket anni formatlalo moodo atyadhika vyaktigata skoru saadhinchina batsmanga veluguloki vachaadu. ika prudhveeki kepten dinesh kartik (155 bantullo 12 forlatho 111) senchary thodukaavadamtho dulip trofy fainallo india red bhari skoru disagaa saagutondi.